ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า พ.ศ. ๒๕๔๕[๑] โดยที่เป็นการสมควรปรับปรุงระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าให้เหมาะสมยิ่งขึ้นอาศัยอำนาจตามความในมาตรา ๓๕แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ ประกอบความในข้อ ๙แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ รัฐมนตรีว่าการกระทรวงแรงงานและสวัสดิการสังคมจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าพ.ศ. ๒๕๔๕ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าพ.ศ. ๒๕๔๑ ลงวันที่ ๒๓ กุมภาพันธ์ พ.ศ. ๒๕๔๑และระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่๒) พ.ศ. ๒๕๔๓ ลงวันที่ ๑๕ ธันวาคม พ.ศ. ๒๕๔๓ข้อ ๔ การยื่นคำขอตามระเบียบนี้ให้ผู้ขออนุญาตยื่นต่อนายทะเบียนจัดหางานกลางหรือนายทะเบียนจัดหางานจังหวัดที่ผู้รับอนุญาตจัดหางานเพื่อไปทำงานในต่างประเทศมีสำนักงานตั้งอยู่ก็ได้ข้อ ๕ ผู้รับอนุญาตจัดหางานเพื่อไปทำงานในต่างประเทศที่ประสงค์จะขออนุญาตรับสมัครคนหางานหรือประกาศรับสมัครคนหางานเป็นการล่วงหน้าเพื่อจัดเตรียมคนหางานให้ยื่นคำขอตามแบบ จง. ๒๒ ท้ายระเบียบนี้โดยจะเรียกหรือรับเงินมัดจำค่าบริการ ค่าใช้จ่าย หรือผลประโยชน์ใด ๆจากคนหางานไม่ได้จนกว่าจะได้รับอนุญาตให้จัดส่งข้อ ๖ การยื่นคำขอตามข้อ ๕หากผู้รับอนุญาตได้ติดต่อกับนายจ้างในต่างประเทศแล้วจะต้องยื่นเอกสารประกอบคำขออนุญาตดังต่อไปนี้(๑)หนังสือของนายจ้างในต่างประเทศขอให้ผู้รับอนุญาตจัดหางานเพื่อไปทำงานในต่างประเทศจัดหาคนหางานโดยต้องระบุประเภทหรือลักษณะของงานจำนวนคนหางาน อัตราค่าจ้าง ชั่วโมงทำงานระยะเวลาการจ้าง และสวัสดิการของคนหางานที่จะได้รับหรือสำเนาภาพถ่ายหนังสือดังกล่าวซึ่งผู้รับอนุญาตรับรองสำเนาว่าเป็นภายถ่ายจากต้นฉบับจริง(๒)[๒]หนังสือของนายจ้างในต่างประเทศแต่งตั้งให้ผู้รับอนุญาตจัดหางานเพื่อไปทำงานในต่างประเทศเป็นตัวแทนในการรับสมัครและคัดเลือกคนหางานรวมทั้งให้มีอำนาจลงนามในสัญญาจ้างแทนนายจ้างทั้งนี้เอกสารตาม (๑) และ (๒)จะต้องได้รับการรับรองความถูกต้องจากโนตารีปัปลิคหรือหอการค้าของประเทศที่นายจ้างถือสัญชาติหรือของประเทศที่คนหางานจะไปทำงานหรือสำนักงานแรงงานไทยหรือสถานเอกอัครราชทูตหรือสถานกงสุลไทยที่ประจำอยู่ในประเทศที่คนหางานจะไปทำงาน(๓)[๓]หนังสือรับรองการมีอยู่จริงของตำแหน่งงาน จากสำนักงานแรงงานไทยให้สถานเอกอัครราชทูตหรือสถานกงสุลไทยที่ประจำอยู่ในประเทศที่คนหางานจะไปทำงานกรณีประเทศที่คนหางานจะไปทำงานไม่มีสำนักงานแรงงานไทยให้สถานเอกอัครราชทูตหรือสถานกงสุลไทยที่ประจำอยู่เป็นผู้รับรองกรณีประเทศที่คนหางานจะไปทำงานไม่มีสถานเอกอัครราชทูตหรือสถานกงสุลไทยให้ดำเนินการตามข้อ ๖ (๕) โดยอนุโลม(๔) ตัวอย่างสัญญาจ้างระหว่างนายจ้างในต่างประเทศกับคนหางานที่มีรายละเอียดเกี่ยวกับสภาพการจ้างตรงกับรายละเอียดในหนังสือของนายจ้างตาม(๑)(๕)[๔]เอกสารที่ทางการของประเทศนั้นอนุญาตให้จ้างแรงงานต่างชาติหลักฐานการจดทะเบียนประกอบกิจการของนายจ้างและงบการเงินของนายจ้างปีสุดท้าย หากไม่มีเอกสารดังกล่าวให้ใช้เอกสารอื่นซึ่งแสดงว่าตำแหน่งนั้นมีอยู่จริงและถูกต้องโดยได้รับความเห็นชอบของอธิบดีกรมการจัดหางานข้อ ๗ ในกรณีที่นายทะเบียนจัดหางานจังหวัดได้รับคำขอตามข้อ๕ ให้นายทะเบียนจัดหางานจังหวัดส่งคำขอและเอกสาร พร้อมด้วยความเห็นไปยังนายทะเบียนจัดหางานกลางภายในสามวันทำการนับแต่วันที่ได้รับคำขอและเอกสารครบถ้วนข้อ ๘ ในการพิจารณาคำขอตามระเบียบนี้กรณีที่ศูนย์ทะเบียนคนหางาน กรมการจัดหางานมีรายชื่อคนหางานที่มีคุณสมบัติตรงตามตำแหน่งที่ผู้ยื่นคำขอต้องการให้นายทะเบียนจัดหางานกลางอนุญาตให้ผู้ยื่นคำขอรับสมัครคัดเลือกคนหางานจากรายชื่อคนหางานที่แจ้งความประสงค์จะไปทำงานต่างประเทศไว้แก่ศูนย์ทะเบียนคนหางานกรมการจัดหางาน ในกรณีที่ศูนย์ทะเบียนคนหางานกรมการจัดหางานไม่มีรายชื่อคนหางานที่มีคุณสมบัติตรงตามตำแหน่งหรือมีแต่ไม่ครบจำนวนตามที่ผู้ยื่นคำขอต้องการให้นายทะเบียนจัดหางานกลางอนุญาตให้ผู้ยื่นคำขอดำเนินการรับสมัครหรือประกาศรับสมัครคนหางานที่มิได้แจ้งความประสงค์ไว้แก่ศูนย์ทะเบียนคนหางานกรมการจัดหางาน ได้ข้อ ๙การพิจารณากำหนดระยะเวลาอนุญาตให้รับสมัครคนหางานให้พิจารณาจากจำนวนคนหางานโดยทุกตำแหน่งรวมกัน ดังต่อไปนี้(๑)กรณีขออนุญาตรับสมัครคนหางานที่มีจำนวนคนหางานไม่เกินห้าสิบคนจะอนุญาตให้รับสมัครคนหางานได้ไม่เกินหกสิบวัน นับตั้งแต่วันที่ได้รับอนุญาต(๒)กรณีขออนุญาตรับสมัครคนหางานที่มีจำนวนคนหางานห้าสิบเอ็ดคนถึงหนึ่งร้อยคนจะอนุญาตให้รับสมัครคนหางานได้ไม่เกินเก้าสิบวันนับตั้งแต่วันที่ได้รับอนุญาต(๓)กรณีขออนุญาตรับสมัครคนหางานที่มีจำนวนคนหางานหนึ่งร้อยเอ็ดคนขึ้นไปจะอนุญาตให้รับสมัครคนหางานได้ไม่เกินหนึ่งร้อยยี่สิบวันนับตั้งแต่วันที่ได้รับอนุญาต(๔) กรณีขออนุญาตรับสมัครคนหางานที่มีจำนวนคนหางานหนึ่งร้อยเอ็ดคนขึ้นไปตามข้อ๙ (๓) ต้องแนบแผนการจัดส่งคนหางานประกอบการพิจารณาด้วยข้อ ๑๐ ให้นายทะเบียนจัดหางานกลางแจ้งผลการพิจารณาอนุญาตหรือไม่อนุญาตเป็นหนังสือให้ผู้รับอนุญาตทราบภายในสามวันทำการนับแต่วันที่นายทะเบียนจัดหางานกลางมีคำสั่งอนุญาตหรือไม่อนุญาตกรณีที่มีคำสั่งอนุญาตให้นายทะเบียนจัดหางานกลางออกหนังสืออนุญาตตามแบบจต. ๒ ท้ายระเบียบนี้กรณีที่มีคำสั่งไม่อนุญาตให้นายทะเบียนจัดหางานกลางแสดงเหตุผลของการไม่อนุญาตประกอบไว้ด้วยข้อ ๑๑ กรณีผู้รับอนุญาตที่ประสงค์จะขอขยายระยะเวลาการอนุญาตให้รับสมัครคนหางานตามหนังสืออนุญาตที่ออกตามข้อ๑๐ วรรคสอง ให้ยื่นคำขอและเอกสารตามแบบ จง. ๒๒ ก ท้ายระเบียบนี้ก่อนที่หนังสืออนุญาตให้รับสมัครคนหางานสิ้นอายุสิบวันทำการโดยผู้รับอนุญาตจะต้องแจ้งเหตุผลความจำเป็นที่ไม่สามารถรับสมัครคนหางานได้พร้อมทั้งแนบแผนการจัดส่งคนหางานให้กรมการจัดหางานทราบด้วยข้อ ๑๒ เมื่อนายทะเบียนได้รับคำขอพร้อมด้วยเอกสารตามข้อ๑๑ ครบถ้วนแล้วให้นำความในข้อ ๗ ข้อ ๘ และข้อ ๑๐ มาใช้บังคับโดยอนุโลมการขยายระยะเวลาการอนุญาตให้รับสมัครคนหางานให้ทำได้ไม่เกินสองครั้งๆ ละไม่เกินสามสิบวัน นับตั้งแต่วันที่หนังสืออนุญาตให้รับสมัครคนหางานสิ้นอายุข้อ ๑๓ กรณีที่ผู้รับอนุญาตยื่นคำขออนุญาตจัดส่งคนหางานไปทำงานในต่างประเทศ(แบบ จง. ๒๗) ก่อนสิ้นสุดระยะเวลาการอนุญาตให้รับสมัครคนหางานตามข้อ ๙ หรือข้อ ๑๑ให้ผู้รับอนุญาตยื่นบัญชีรายชื่อและที่อยู่คนหางานที่รับสมัครไว้พร้อมกับการยื่นคำขออนุญาตจัดส่งคนหางานไปทำงานในต่างประเทศข้อ ๑๔ นายทะเบียนจัดหางานกลางอาจมีคำสั่งยกเลิกหนังสืออนุญาต(จต. ๒) ก็ได้ เมื่อมีเหตุผลอันสมควรข้อ ๑๕ บรรดาคำขอที่เจ้าหน้าที่ได้รับไว้ก่อนวันที่ระเบียบนี้ใช้บังคับให้ปฏิบัติตามระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้าพ.ศ. ๒๕๔๑ ลงวันที่ ๒๓ กุมภาพันธ์ พ.ศ. ๒๕๔๑และระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๒) พ.ศ. ๒๕๔๓ ลงวันที่ ๑๕ ธันวาคม พ.ศ. ๒๕๔๓ประกาศ ณ วันที่ ๑๙เมษายน พ.ศ. ๒๕๔๕เดช บุญ - หลงรัฐมนตรีว่าการกระทรวงแรงงานและสวัสดิการสังคมเอกสารแนบท้าย๑. คำขออนุญาตรับสมัครหรือประกาศรับสมัครคนหางานเป็นการล่วงหน้า(เพื่อรับ จต. ๒)๒. คำขออนุญาตขยายระยะเวลารับสมัครคนหางานเป็นการล่วงหน้า(เพื่อรับขต. ๒ ก)๓.หนังสืออนุญาตให้รับสมัครคนหางานเป็นการล่วงหน้า (แบบ จต. ๒)๔.หนังสืออนุญาตให้ขยายระยะเวลารับสมัครคนหางานเป็นการล่วงหน้า (แบบ จต. ๒ ก)(ดูข้อมูลจากภาพกฎหมาย)ระเบียบกระทรวงแรงงานและสวัสดิการสังคมว่าด้วยขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๒) พ.ศ. ๒๕๔๕[๕]ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๓) พ.ศ. ๒๕๔๕[๖]วิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษา เล่ม ๑๑๙/ตอนพิเศษ ๓๘/หน้า ๓๓/๑ พฤษภาคม ๒๕๔๕[๒]ข้อ๖(๒) แก้ไขเพิ่มเติมโดยระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๓) พ.ศ. ๒๕๔๕[๓] ข้อ ๖(๓)แก้ไขเพิ่มเติมโดยระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๒) พ.ศ. ๒๕๔๕[๔] ข้อ ๖(๕)แก้ไขเพิ่มเติมโดยระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครหรือประกาศรับสมัครคนหางานเป็นการล่วงหน้า(ฉบับที่ ๒) พ.ศ. ๒๕๔๕[๕] ราชกิจจานุเบกษา เล่ม๑๑๙/ตอนพิเศษ ๔๓ ง/หน้า ๖/๑๗ พฤษภาคม ๒๕๔๕[๖]ราชกิจจานุเบกษาเล่ม ๑๑๙/ตอนพิเศษ ๘๒ ง/หน้า ๕/๔ กันยายน ๒๕๔๕